Кралица

**Кралица** е женски монарх кој владее над држава, додека царица е женски монарх кој владее над царство (империја). Машката верзија на кралица е крал. Меѓутоа, многу почесто во историјата, оваа титула е куртоазна наместо владејачка, и едноставно означува дека жената е сопруга на владетелот.

## Историја
Во древен Египет, Античка Персија, Азијиските и Пацифичните култури, и некои европски земји, на женските монарси им била доделена титулата крал. Византиската царица Ирина понекогаш себеси се нарекувала basileus (βασιλεύς) - "цар", отколку basilissa (βασίλισσα) - "царица“, и Јадвига од Полска била крунисана како Rex Poloniae - кралот на Полска.

Меѓу Давидските Монарси од Јудејското царство, се споменува само една кралица, Готолија, иако во Хебрејската Библија таа е негативно прикажана. Многу подоцна Хасмонејската кралица Салома Александра (Shlom Tzion) била многу популарна.

Наследството може да биде матрилинеално, патрилинеалното, или и двете. Правото на наследство можат да го имаат и мажите и жените, или да е ограничено само за мажите или само за жените.

Во 2011 година, Британскиот Комонвелт се согласи да го отстрани владеењето на патрилинеалното првородство.

## Источна Азија
Во Кина, Ву Зетиан станала кинеска царица и ја формира Џоу династијата по отпуштањето на нејзините синови. Треба да се напомене дека, сепак, царицата Ву ја користела титулата huangdi  ("цар") што е спротивно на huanghou ("царица") и била често нарекувана, и во азиски и европски извори, женски император, а во еден била наречена царица. Слично на тоа, неколку децении порано во Кореја, кралиците Сеондеок од Сила и Јиндеок од Сила го развиле терминот yeowang ("женски крал") за себе наместо терминот hwanghu, што обично се преведувало како "кралица" и се однесувал на сопругата на кралот или царот.

Иако Хризантемскиот престол на Јапонија во моментов е забранет за жени, ова не било секогаш случајот; во текот на јапонската историја имало осум царици. Во Јапонскиот јазик се користи терминот josei tennō ("женски цар") наместо "царица", а терминот kōgō се користи за сопругата на царот.

## Кралицата како тема во уметноста и во популарната култура
### Кралицата како тема во книжевноста
* „Сиромашната девојка која станала кралица“ –  полска народна приказна.
* „За принцезата маѓепсана во змија“ –  полска народна приказна.
* „За проколнатата принцеза“ –  полска народна приказна.
* „Марцика и проколнатата принцеза“ - унгарска народна приказна.
* „Портрет на инфантата“ - песна на рускиот поет Павел Антокољски.
* „Вештерката“ — кус расказ на британската писателка Џоана Волш од 2015 година.
* „Принцезата и пенисот“ — кус расказ на британската писателка Џоана Волш од 2015 година.
*  „Мртвата кралица“ - книга на францускиот писател Анри де Монтерлан.
* „Кралицата и шутот“ - кус расказ на ирскиот писател Вилијам Батлер Јејтс од 1901 година.
* „Принцезата Брамбила“ - роман на германскиот писател Е. Т. А. Хофман.
* „Принцеза“ - песна на полскиот поет Збигњев Херберт.

### Кралицата како тема во музиката
* „Павана за мртвата принцеза“ (француски: *Pavane pour une infante defunte*) - композиција на францускиот композитор Морис Равел.
* „Тетоважите на кралицата“ (англиски: *Queen's Tattoos*) - песна на британската група Ацтек камера (*Aztec Camera*) од 1983 година.
* „Нејзиното височество“ (англиски: *Her Majesty*) - песна на британската поп-рок група Битлси од 1969 година.
* „Кралица-Кучка“ (англиски: *Queen Bitch*) - песна на британскиот поп-рок-музичар Дејвид Боуви од 1971 година.
* „Кралицата и војникот“ (англиски: *The Queen and the Soldier*) - песна на американската поп-музичарка Сузан Вега (*Suzanne Vega*) од 1985 година.
* „Господе, спаси ја кралицата“ (англиски: *God Save the Queen*) — песна на британската панк-рок група *The Exploited* од 1983 година.
* „Кралицата и помрачувањето“ (англиски: *The Queen And The Eclipse*) — композиција на британското електронско дуо The New London School Of Electronics од 1994 година.
* „Господе, спаси ја кралицата“ (англиски: *God Save the Queen*) - песна на британската панк-рок група Секс пистолс (*Sex Pistols*).
* „Кралицата е мртва“ (англиски: *The Queen is Dead*) - песна од истоимениот албум на британската поп-рок група Смитс (*The Smiths*) од 1986 година.
* „Планетарна кралица“ (англиски: *Planet Queen*) - песна на британската рок-група Т. Рекс (*T.Rex*) од 1971 година.
* „Кралица“ - песна на македонската рок-група The John од 2012 година.

### Кралицата како тема во сликарството
* „Хлебинската кралица под ѕвездите“ (*Hlebinska kraljica pod zvijezdama*) - слика на хрватскиот уметник Јосип Генералиќ од 1989 година.

## Надворешни врски
*Queens Regnant throughout the times

## Наводи

Категорија:Позиции на моќ
Категорија:Владеачки кралици
Категорија:Кралици